《樵童自故园来献海棠因赋二章 其二》
宋代·舒岳祥

只道娇春日，谁知战朔风。轻霜去人远，爱景入枝红。

依旧风情在，难将艳冶同。年年摇落后，来恼白头翁。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。